Source: http://docplayer.fi/8867244-Vuorelan-kosteikon-toimenpidesuunnitelma.html
Timestamp: 2018-12-19 12:36:04+00:00
Document Index: 21250608

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Vuorelan kosteikon toimenpidesuunnitelma - PDF
Download "Vuorelan kosteikon toimenpidesuunnitelma"
1 Vuorelan kosteikon toimenpidesuunnitelma Suomen riistakeskus, Kotiseutukosteikko Life+ Riistanhoidonsuunnittelija Timo Niemelä
2 SISÄLLYSLUETTELO 1 Hankkeen perustiedot Toimenpiteiden yleiskuvaus ja tavoitteet Kosteikon sijainti Toteutus-, hoito- ja rahoitusvastuut Kosteikon perustamista varten hankitut suostumukset Osallistaminen Suunnittelualueen tila Alueen yleiskuvaus Suojelualueet ja muut luontoarvot Pohjavesialueet Muinaisjäännökset Toteutus Kosteikon yksilöity toteutustapa ja aika Kosteikon mitoitustiedot Selvitys kosteikon vaikutusalueesta ja padotuskorkeuksista Kosteikon perustamiseksi tarvittavat patorakenteet ja -laitteet Selvitys kosteikkoalueen rakenteesta Puuston ja kasvillisuuden käsittely kosteikon lähiympäristössä Hankkeen vaikutusten arviointi Kosteikon perustamisen vaikutukset vesi- ja ympäristönsuojelulain näkökulmasta Arvio vedennoston vaikutuksista viljelyksille ja lähiympäristön muulle maankäytölle Selvitys Fingrid Oyj:n hallinnoiman Salo Virkkala voimansiirtoverkon vaikutuksista kosteikkohankkeen toteuttamiseen Natura-arvioinnin tarveharkinta Kosteikon seurannat ja jatkohoito Kosteikon hoitoseuranta ja jatkohoidon järjestäminen Pienpetojen pyyntisuunnitelma Vaikuttavuusseurannat Vesilintulaskennat Saalisseuranta osana riistavarojen kestävän käytön ohjausta Hankkeen kustannusarvio Hankkeen toteuttamiseksi tarvittavat viranomaisluvat Paikallisen ELY-keskuksen lausunto hankkeesta Hankkeen luvanvaraisuus Maankäyttö- ja rakennuslain mukainen maisematyölupa... 16
3 1 1 Hankkeen perustiedot 1.1 Toimenpiteiden yleiskuvaus ja tavoitteet Salon kaupungissa sijaitsevan Vuorelan tilan maille on tarkoitus perustaa monivaikutteinen kosteikko patoamalla (kuvat 1 ja 2). Toimenpiteiden tavoitteena on lisätä erityisesti vesilinnuille soveltuvien poikue-elinympäristöjen määrää sekä edistää luonnon monimuotoisuutta ja parantaa vesiensuojelua. Kosteikko kuuluu Suomen riistakeskuksen valtakunnallisessa Kotiseutukosteikko Life+ -hankkeessa rakentuvaan vesilintu- ja kosteikkoelinympäristöjen hoidon mallikohteiden verkostoon. 1.2 Kosteikon sijainti Lääni: Länsi-Suomi Maakunta: Varsinais-Suomi Kunta: Salo, Kisko Kylä: Viiari Kiinteistö: Vuorela Keskipisteen koordinaatit (KKJ): , Kuva 1. Kosteikkokohteen sijainti ja lähestymiskartta mittakaavassa 1: , Pohjakartta Maanmittauslaitos lupa nro 326/MML/11.
4 2 Kuva 2. Vuorelan kosteikon sijainti maastokartalla 1:2000 ja tummansinisellä viivalla merkitty suunnitellun padotustason mukainen rantaviiva, Pohjakartta Maanmittauslaitos lupa nro 326/MML/ Toteutus-, hoito- ja rahoitusvastuut Kosteikkohankkeen toteuttaja: Kosteikkosuunnittelu: Jyrki Kakko Suomen riistakeskus, Timo Niemelä Rahoitusvastuut: Varsinais-Suomen ELY-keskuksen ympäristötyövarat % Suomen riistakeskus, Kotiseutukosteikko Life -hanke % Työmaan työnjohtaja: Kosteikon hoitovastuu: Suomen riistakeskus Jyrki Kakko Kosteikkoalueelta tehtävästä puuston poistosta vastaa maanomistaja tai puukauppasopimuksessa mainittu hakkuuoikeuden haltija. Maanomistaja on myös vastuussa kosteikon kaivutöiden urakoinnista erikseen laadittavassa urakointisopimuksessa määritellyin ehdoin. Suomen riistakeskus vastaa rakennusvaiheessa siitä, että patorakenteet toteutetaan kohteen vaatimustasoon nähden riittävin lujuus- ja mitoitusvaatimuksin. Vastuu kosteikon patorakenteiden ylläpidosta ja alueen hoidosta siirtyy hankkeen toteuttajalle kosteikon rakennusvaiheen päätteeksi pidettävässä loppukatselmuksessa. Suomen riistakeskus ei korvaa kosteikkorakentamisesta aiheutuvia vettymishaittoja tai muutoksia kosteikon lähiympäristön kuivatustilassa.
5 3 1.4 Kosteikon perustamista varten hankitut suostumukset Kosteikon perustamista varten hankitut maanomistajien suostumukset on kirjattu sopijaosapuolten laatimaan hankkeen toteuttamisen esisopimukseen (ks. liite 1). Esisopimuksen alustavat suostumukset vahvistuvat sitoviksi toimenpidesuunnitelman hyväksyttämisen yhteydessä. 1.5 Osallistaminen Suomen riistakeskuksen Kotiseutukosteikko Life+ -hankkeessa tuetaan yksityismaanomistajien mailla toteutettavia kosteikkohankkeita, mikä edellyttää paikallislähtöistä ja osallistavan suunnittelun periaatteita kunnioittavaa lähestymistapaa. Vuorelan kosteikkohankkeen selvittely lähti liikkeelle Varsinais-Suomen ELY-keskukselta saadusta vinkistä, jonka jälkeen kohde-esityksen tiimoilta oltiin välittömästi yhteydessä alueen maanomistajaan. Kohteen varsinainen suunnittelu käynnistettiin järjestämällä maanomistajille ja hankkeen muille yhteistyötahoille suunnattu palaveri, jonka aikana käytiin läpi mm. maanomistajasopimukseen liittyviä pelisääntöjä sekä annettiin ohjeita vesilintulaskentojen organisoimiseksi. Kohteen maastosuunnitteluvaiheessa toteutettujen korkomittausten perusteella kävi ilmeiseksi, että myös naapuritilan maanomistajat tulisi osallistaa hankkeen toteuttamiseen. Suunniteltujen toimenpiteiden havainnollistamiseksi tilan isännän kanssa sovittiin maastotapaaminen ja vielä saman päivän iltana tilan omistajien kanssa käytiin läpi maanomistajasopimuksen sisältö sekä hankkeen toteutuksen tulevia vaiheita. Monivaiheisen ja avoimen suunnitteluprosessin myötä maanomistajien toiveet on voitu ottaa huomioon tätä kosteikkosuunnitelmaa laadittaessa.
6 4 2 Suunnittelualueen tila 2.1 Alueen yleiskuvaus Vuorelan kosteikkosuunnittelualue on ympäristöltään monimuotoista, sillä vaihteleva topografia luo edellytyksiä elinympäristöjen luontaiselle vaihtelulle. Suunnittelualue yhdistää viljellyt pellot kosteisiin niittyihin ja edelleen soistuneisiin ja tulvavaikutteisiin reunametsiin, jotka vaihettuvat nopeasti kuiviin ja jopa karuihin kalliometsien luontotyyppeihin. Kosteikkokohde saa vetensä pienehköltä metsävaltaiselta valuma-alueelta. Varsinainen suunnittelualue on vanhaa kosteapohjaista niittypeltoa, jonka maankäyttöluokitukseen perustuva nykyarvo vastaa lähinnä kituja joutomaata. Kosteikkoaluetta halkoo Fingrid Oyj:n hallinnoimaan voimansiirtoverkkoon kuuluva Salo-Virkkala 110 kilovoltin johtoalue. 2.2 Suojelualueet ja muut luontoarvot Varsinaisella toimenpidealueella tai sen välittömässä lähiympäristössä ei ole sellaisia luontoarvoja, joita kosteikon rakentaminen voisi vaarantaa tai heikentää (lajitiedot tarkistettu Varsinais-Suomen ELY-keskuksen tietojärjestelmistä , ks. sähköpostiviesti, liite 2). Suunnittelualueen kaivetuilla ojilla ei ole myöskään kalataloudellista arvoa. Kosteikon perustamisella on kaikin puolin arvioituna suotuisa vaikutus alueen monimuotoisuuteen ja maisemaan. 2.3 Pohjavesialueet Suunnitelmassa tarkoitettu toimenpidealue ei sijaitse pohjavesialueella. 2.4 Muinaisjäännökset Suunnittelualueella tai sen välittömässä läheisyydessä ei ole muinaismuistolain (295/1963) perusteella rauhoitettuja suojelukohteita.
7 5 3 Toteutus 3.1 Kosteikon yksilöity toteutustapa ja aika Kosteikko perustetaan patoamalla siten, että lopputuloksena saavutetaan paras mahdollinen kosteikon pinta-alan, vaikuttavuuden ja kustannustehokkuuden yhdistelmä. Hankkeen kaikki vaikutukset kohdistuvat niiden tilojen maille, joiden omistajat ovat antaneet suostumuksensa hankkeen toteuttamiselle tässä suunnitelmassa esitetyllä tavalla. Kosteikon rakennustyöt on tarkoitus toteuttaa alivirtaamakauden aikana kesällä Kosteikon mitoitustiedot Kosteikon mitoitustiedot on esitetty taulukossa 1. Mitoitustietojen tulkinnassa on huomioitava, että lasketut arvot edustavat kosteikon suunnitellun vedenkorkeuden vaihteluvälin mukaisia maksimiarvoja. Laskennassa käytetty ylivaluma (Hq 1/20) perustuu järvettömän valuma-alueen (Hq 1/20) nomogrammiin (Nissinen 1984, julkaisematon). Kosteikon sijaintialueen lumen vesiarvo on määritetty puolestaan Jaakko Perälän ja Marja Reunan julkaisussa (Lumen vesiarvon alueellinen ja ajallinen vaihtelu, ympäristöhallinnon julkaisuja 56, Helsinki 1990) esitettyä lumen vesiarvokarttaa apuna käyttäen. Mitoitustietojen perusteena oleva kosteikon valuma-alue on esitetty kuvassa 3. Taulukko 1. Vuorelan kosteikon mitoitustiedot. Valuma-alue (F) 0,24 km 2 Valuma-alueella peltoa Kosteikon pinta-ala Altaiden vesipinta-ala Altaiden pinta-ala suojakaistoineen 0,00 ha 3,00 ha 2,20 ha 3,00 ha Ylivaluma (Hq 1/20) 333 l/skm 2 Vesipoikkileikkaus (A) 89,59 m 2 Keskisyvyys 0,67 m Kosteikon pinta-ala valuma-alueesta 12,50 % Pellon pinta-ala valuma-alueesta 0,00 % Ylivirtaama (HQ 1/20) 0,07992 m 3 /s Keskiylivirtaama (MHQ) 0,04396 m 3 /s Keskivirtaama (MQ) 0,0024 m 3 /s Virtausnopeus Pintakuorma Viipymä 0,0005 m/s 0,007 m/h 93,1 h
8 6 Kuva 3. Kosteikon valuma-alueen rajaus maastokartalla 1:8000, Pohjakartta Maanmittauslaitos lupa nro 326/MML/ Selvitys kosteikon vaikutusalueesta ja padotuskorkeuksista Kotiseutukosteikko Life + -hankkeen riistanhoidonsuunnittelija Timo Niemelä ja Suomen riistakeskuksen Varsinais-Suomen alueen riistanhoidonneuvoja Jörgen Hermansson toteuttivat kosteikkosuunnittelun edellyttämät maaston vaaitusmittaukset Geotrim LL400 tasolaserin avulla Käytetty vaaitusmenetelmä perustuu suunnittelualueen suhteellisiin korkeuseroihin, eikä padotustasoa ole tämän vuoksi sidottu valtakunnalliseen korkeusjärjestelmään. Kuvassa 4 on esitetty maanomistajien kanssa yhteisesti sovittuun padotustasoon perustuva kosteikon vesialueen rajaus sekä poikkileikkauskuvan sijainti kosteikolla. Vesilintukosteikon suunnittelun lähtökohtana oli määrittää kohteelle sellainen padotuskorkeuden vaihteluväli, jolla saavutettaisiin optimaalisin kosteikon vesisyvyyden ja pinta-alan suhde. Koska patoamisen vaikutukset kohdistuvat yksinomaan suostumuksensa hankkeen toteuttamiselle antaneiden maanomistajien maille (liite 1 ja liite x.x), ei suunnittelun yhteydessä tehty maankäytön kuivatusvarojen ja kuivatushaitasta kärsivien pinta-alojen määrityksiä.
9 7 Kuva 4. Vaaitusmittauksiin perustuva kosteikon vesialueen rajaus ja suunnitelman liitteessä 3 esitetyn kosteikon poikkileikkauskuvan sijainti maastossa havaintopisteineen, Pohjakartta Maanmittauslaitos lupa nro 326/MML/ Kosteikon perustamiseksi tarvittavat patorakenteet ja -laitteet Kosteikon perustamiseksi on tarve rakentaa kaksi erillistä patopengertä, joiden yhteenlaskettu pituus on noin 100 metriä ja keskimääräinen laskennallinen korkeus noin 1,1 metriä patorakentamiseen soveltuvan pohjamaan tasosta laskettuna. Patorakennustyöt aloitetaan poistamalla pintamaakerros noin 25 metrin leveydeltä, jotta patopenger voidaan rakentaa homogeenisen ja vettä läpäisemättömän savimaan päälle. Työtä jatketaan muotoilemalla arinat patolaitteelle ja putkituksille, jonka jälkeen tehdään varsinaiset patolaitteiden asennustyöt. Tämän jälkeen patopengertä nostetaan kerroksittain siten, että aika ajoin maamassoja tiivistetään kaivinkoneella edestakaisin penkereen päällä ajaen. Lopuksi patovallin pinta viimeistellään kaivinkoneen kauhalla liipaten. Patopenkereiden rakentamiseen tarvittavat maamassat noin 750 m 3 kaivetaan pääosin patorakennuspaikalta kosteikon puolelta. Padon runko ja kosteikon puoleinen etuluiska rakennetaan savesta, mutta padon harjan ja takaluiskan verhoilussa voidaan tarpeen vaatiessa käyttää myös rakennuspaikalta kuorittuja pintamaita. Molempien patojen harjaleveyden tulee olla noin 4 metriä, jotta tulevia hoito- ja huoltotoimenpiteitä voidaan tehdä maatalouskoneita apuna käyttäen. Rakennettavan patopenkereen keskimääräinen mitoitus ja luiskakaltevuudet on esitetty yksityiskohtaisesti patopenkereen periaatekuvassa liitteessä 4. Riistakosteikon tehokkaan hoidon ja alueen tulevien vuosien tuottokyvyn turvaamiseksi patopenkereeseen asennetaan vedenkorkeuden säätelyn mahdollistava 620 mm säätösalaojakaivo, jonka avulla kosteikko voidaan tarvittaessa myös tyhjentää kesannointia varten (kuva 5). Varsinainen vesien johtaminen toteutetaan kaivon sisään rakennetun 250/230 mm suuruisen padotusputken kautta, mikä riittää poikkeuksellisia tulvatilanteita lukuun ottamatta käsittelemään
10 8 kosteikon kautta kiertävän vesimäärän. Kaivoa koskevat laskennalliset mitoitustiedot on esitetty taulukossa 2. Ylivirtaamatilanteissa osa kosteikkoon tulevista vesistä ohjataan patopenkereen jatkeeksi rakennetun ylijuoksutuskynnyksen kautta, jonka harja asemoidaan noin +30 cm:ä suunnitellun padotuskorkeuden perustason yläpuolelle. Kuva 5. Patokaivon periaatekuva. Kaivon sisäinen säätöputki mahdollistaa kosteikon vedenpinnan korkeuden säätelyn ja sulkulevyn venttiilimekanismin avulla kosteikko voidaan tarvittaessa myös tyhjentää.
11 Taulukko 2. Patokaivon mitoitus laskennallista HQ1/20 arvoa vastaavaa mitoitusvirtaamaa käyttämällä. Taulukossa käytetyt kaavat perustuvat Jouko Hämäläisen (Pohjois-Savon metsäkeskus) teräväharjaisen rengasylisyöksykaivon laskumalleihin. 9
12 Selvitys kosteikkoalueen rakenteesta Kosteikkosuunnittelun lähtökohtana on luoda alueesta sekä merkittävä vesilintujen suosima ravinnonhankinta- ja poikue-elinympäristö että muutonaikainen levähdysalue. Perustettava kosteikko on yleisominaisuuksiltaan matala laskennallisen keskisyvyyden ollessa noin 60 cm:n luokkaa (ks. myös liitteessä 3 esitetty kosteikon poikkileikkauskuva). Toisaalta kosteikon syvyyssuhteet vaihtelevat luontaisesti melko pienipiirteisesti, mikä lisää entisestään kohteen rakenteellista monimuotoisuutta. Lisäksi vedenkorkeuden laaja säätömahdollisuus antaa vapauksia kulloinkin optimaalisimman padotustason valintaan, mikä on tärkeää ennen kaikkea kosteikon tulevia hoitotarpeita silmällä pitäen. Vesiensuojelunäkökohdat otetaan huomioon kohteen perustamisessa rakentamalla kosteikkoalueelle veden virtausta jakavia poikittaissuuntaisia pesimäsaarekkeita ja vedenalaisia harjanteita, jotka parantavat kosteikon hydraulista tehokkuutta viipymää kasvattamalla. Saarekkeista tehdään vaihtelevanmuotoisia ja niiden korkeutta muutellaan jaksoittain. Tällaiset yksityiskohdat lisäävät erityisesti puolisukeltajasorsien suosiman reunavyöhykkeen ja erilaisten pienelinympäristöjen määrää. Kosteikkoalueelle suunniteltujen rakenteiden sijainti ja niiden suuntaa-antava koko on esitetty suunnitelmakartalla kuvassa 6. Kuva 6. Suunnitelmakartta. Kosteikkoalueella toteutetaan erilaisia kaivutöitä, joiden tavoitteena on lisätä sekä vesilintujen viihtyvyyttä että parantaa kosteikon vesiensuojeluarvoa, Pohjakartta Maanmittauslaitos lupa nro 326/MML/11.
13 Puuston ja kasvillisuuden käsittely kosteikon lähiympäristössä Vaaitusmittausten helpottamiseksi suunnittelualueella toteutettiin miestyönä lehtipuuvesakon raivausta. Kosteikon lajistovaikutusten kannalta on eduksi, että kosteikon ympärillä on riittävästi avoimuutta. Tästä syystä kosteikkoon rajautuvien reunavyöhykkeiden laaja-alaisempi metsittymiskehitys tulisi pyrkiä estämään aktiivisin hoitotoimenpitein. Toisaalta reunavyöhykkeillä kasvavat latvotut kuusiryhmät sekä samoin pajut ja muut vastaavat tiheikköjä muodostavat kasvustot luovat tärkeitä suoja- turvapaikkoja lintujen ja eläinten käyttöön.
14 12 4 Hankkeen vaikutusten arviointi 4.1 Kosteikon perustamisen vaikutukset vesi- ja ympäristönsuojelulain näkökulmasta Padottavaa ojaa ei voida ominaisuuksiensa puolesta pitää vesilain tarkoittamana virtaavan veden vesistönä tai luonnontilaisena norona. Hankkeen toteuttamisesta seuraavat vesiympäristön muutokset eivät myöskään aiheuta sellaisia vesilain yleisessä luvanvaraisuussäännöksessä (VL 3:2) tarkoitettuja seurauksia, josta aiheutuisi hankkeen toteuttamiseksi hankittuja suostumuksia laajempi yleisen tai yksityisen edun loukkaus. Tässä suunnitelmassa esitetyt kosteikon kaivutyöt voidaan toteuttaa pääosin kuivakaivuna, jolloin rakentamisvaiheen aikana syntyvät lyhytaikaiset ja väistyvät vesistövaikutukset jäävät kohteella erittäin vähämerkityksellisiksi. Vaikutusten luonne ja vähäisyys huomioon ottaen on selvää, etteivät suunnittelut toimenpiteet aiheuta vesistön pilaantumista. 4.2 Arvio vedennoston vaikutuksista viljelyksille ja lähiympäristön muulle maankäytölle Kosteikon paikka on valittu siten, että vedennosto voidaan toteuttaa kohteella mahdollisimman hallitusti ja aiheuttamatta suurempaa haittaa lähiympäristön muulle maankäytölle. Kosteikon vesialue on merkitty maastoon ja vaikutusalueen maanomistajat on tietoisia vedennoston seurauksena aiheutuvista kuivatustilan muutoksista sekä hankkeen muista maankäyttövaikutuksista. 4.3 Selvitys Fingrid Oyj:n hallinnoiman Salo Virkkala voimansiirtoverkon vaikutuksista kosteikkohankkeen toteuttamiseen Kosteikkoaluetta halkoo Fingrid Oyj:n hallinnoimaan voimansiirtoverkkoon kuuluva Salo-Virkkala 110 kilovoltin johtoalue, minkä vuoksi hankkeen toteutuksen mahdollisista esteistä pyydettiin verkkoyhtiön lausunto. Fingrid Oyj:n antaman risteämälausunnon mukaan kosteikon perustamiselle ei ole periaatteellisia esteitä, kunhan voimajohtopylväiden tukirakenteita tai maadoitusjohtimia ei vahingoiteta hankkeen toteuttamisen seurauksena. Yksityiskohtaiset tiedot johtorakenteista sekä johtoalueella työskentelyä määrittävät turvallisuusohjeet on luettavissa lausunnosta, liite Natura-arvioinnin tarveharkinta Alueen läheisyydessä ei ole Natura 2000 verkostoon kuuluvia suojelualueita, joten perusteita Natura-arvioinnin tarveharkinnalle ei ole.
15 13 5 Kosteikon seurannat ja jatkohoito 5.1 Kosteikon hoitoseuranta ja jatkohoidon järjestäminen Hankkeen toteuttaja on vastuussa perustettavan kosteikon ylläpidosta kaikkine siihen liittyvine hoito- ja seurantatöineen. Kosteikon perustamista seuraavien vuosien aikana ja erityisesti tulvien jälkeen on tärkeää tarkkailla kosteikon padon kuntoa ja patolaitteiden toimintaa. Kaikki patorakenteissa havaitut pienetkin vuotokohdat on korjattava viipymättä. Kosteikon syvänteisiin kertyvien massojen määrää kannattaa niin ikään seurata aika ajoin. Mikäli lietevara on täyttynyt, on altaat ruopattava ja niistä kertyvät ravinteikkaat massat läjitettävä riittävän kauas kosteikosta. Kosteikon hoitotöistä huolehtiminen parantaa ennen kaikkea kosteikon pitkänajan tuottavuutta sekä ylläpitää kosteikon kykyä sitoa kiintoainetta ja ravinteita valumavesistä. Paikalliselle toteuttajataholle annetaan tarvittaessa lisäohjeita kosteikon toiminnan ja tuottavuuden ylläpidon kannalta tärkeiden hoito- ja kunnossapitotöiden toteuttamisesta. 5.2 Pienpetojen pyyntisuunnitelma Mallikosteikkokohteille laadittavan tehostetun pienpetojen pyyntisuunnitelman tavoitteena on motivoida paikalliset kosteikonhoitajat lisäämään vierasperäisiin pienpetoihin kohdistamaa pyyntipainetta kosteikoilla ja niiden lähiympäristöissä. Pienpetopyynnin huomioon ottaminen on erittäin tärkeää, jotta vesilintuelinympäristöjen parantamiseen tähtäävien toimenpiteiden positiiviset vaikutukset eivät valuisi hukkaan runsastuvien pienpetokantojen aiheuttaman saalistuspaineen kasvun myötä. Kuva 7. Kosteikon lähiympäristöön viritetty KaNu loukku soveltuu erinomaisesti esimerkiksi supikoirien pyyntiin.
16 Vaikuttavuusseurannat Vesilintulaskennat Vesilintulaskentojen tarkoituksena on mitata kosteikon luontaisten ravintovarojen linnustovaikutuksia sekä tuottaa vertailuaineistoa erilaisten kunnostushankkeiden vaikuttavuudesta. Vesilinnut soveltuvat indikaattorilajeina erinomaisesti hankkeen luontovaikutusten mittaamiseen, sillä niiden runsausmuutokset kuvastavat lahjomattomasti kosteikkoympäristön laadun muutoksia ja antavat siten viitteitä myös laajemmista lajistovaikutuksista. Kosteikolle on perustettu vesilintujen laskentapiste Riista- ja kalatalouden tutkimuslaitoksen ohjeiden mukaisesti. Laskentaohjelmaan sisältyy toukokuussa toteutettavat vesilintujen parilaskennat (2 kpl), kesä-heinäkuun aikana tehtävä poikuelaskenta sekä elokuun puoliväliin mennessä toteutettava vesilintujen kertymälaskenta. Laskennat tehdään sekä ennen että jälkeen kosteikon perustamista. Laskentaohjelma ulottuu vuoden 2015 loppuun asti, jonka aikana laskentojen käytännön toteuttamisesta vastaa Toija-Viiarin metsästysseura. Vertailukelpoisten ja vääristymättömien laskentatulosten saamiseksi ruokintaa ei saa aloittaa kosteikolla ennen elokuun alkupuolella tehtävää vesilintujen kertymälaskentaa. Mahdollisessa metsästyskauden aikaisessa houkutteluruokinnassa tulisi pysyä kohtuudessa ja ruokkia vain sen verran kuin linnut syövät. Liiallinen ruokinta kosteikoilla saattaa aiheuttaa ravinnekuormitusta Saalisseuranta osana riistavarojen kestävän käytön ohjausta Vesilintujen metsästyskuolleisuutta seurataan kosteikolla saalisseurannan avulla. Saalistietoja hyödynnetään mm. metsästyksen vaikutuksia arvioitaessa sekä kestävän metsästysverotuksen mitoittamisessa. Metsästysoikeuden haltija pitää kirjaa kosteikkokohteelta metsästyskauden ( ) aikana saadusta saaliista. Perusseurannassa saadun saaliin lukumäärä kirjataan ylös lajeittain (x sinisorsaa, x tavia jne.).
17 15 6 Hankkeen kustannusarvio Kosteikon rakentamisen kustannusarvio ja materiaaliluettelo on esitetty taulukossa 2. Taulukko 2. Kosteikon perustamisesta aiheutuvat kustannukset työvaiheittain esitettynä.
18 16 7 Hankkeen toteuttamiseksi tarvittavat viranomaisluvat 7.1 Paikallisen ELY-keskuksen lausunto hankkeesta Varsinais-Suomen ELY-keskukselta saadun ennakkolausunnon (liite 2) perusteella hankkeen toteuttamiseen ei liity luonnonsuojelullisia esteitä tai muitakaan näköpiirissä olevia rajoitteita. Valmis toimenpidesuunnitelma lähetään kuitenkin sopimuksen mukaisesti vielä lausunnolle Varsinais-Suomen ELY-keskukseen. 7.2 Hankkeen luvanvaraisuus Varsinais-Suomen ELY-keskuksen antamassa ennakkolausunnossa (liite 2) on todettu, ettei hankkeen toteuttamiselle ole vesilaista aiheutuvia rajoitteita. Myöskään suunnitteluprosessin yhteydessä ei ole tullut esille mitään sellaista tekijää tai vaikutusta, joka voisi synnyttää luvantarpeen. Hankkeen oikeudellisia edellytyksiä on arvioitu tarkemmin tämän suunnitelman kohdassa Maankäyttö- ja rakennuslain mukainen maisematyölupa Perustettava kosteikkokohde ei sijaitse sellaisella kaava-alueella, jonka määräyksissä edellytettäisiin maankäyttö- ja rakennuslain (132/1999) 128 :ssä tarkoitetun maisematyöluvan saamista.